واحد صاحبي بيقولي إن فيه تمييز من ربنا إن بعض الناس يولدوا مسلمين و البعض لاو سألني سؤال في حالة فرضية جدلية إن واحد مسلم و واحد مش مسلم كليهما مفكرش و محاولش يقتنع يبقى اشمعنى اللي اتولد مسلم يخش الجنة
أولًا : الله ينعم على من يشاء بما يشاء ، الحمد لله أن جعلنا مسلمين.  اللي اتولد مسلم دا يحمل في قلبه "لا إله إلا الله" ، ويؤمن بها ، وبالتالي يخش الجنة ، وسبحان الله الذي جعل مجرد ولادتك لأبوين مسلمين طريقًا إلى الجنة إذا التزمت الإسلام في حياتك.  ثانيًا : السؤال هنا ليس عن إنعام الله على من يشاء بالولادة لأبوين مسلمين ، السؤال هو : هل هناك أي ظلم لأولئك الذين لم يولدوا مسلمين؟  الإجابة : لا ، الله وضح للعالمين (للعالمين حرفيًا) طرق الوصول إليه تعالى ، ويبقى اختبار الشخص اللي اتولد مش مسلم أنه يبحث عن الدين الصحيح ، لو سمع بالنبي صلى الله عليه وسلم وأنه يدعوا للتوحيد الخالص لرب العالمين.  ولو فرضنا أنه لم يصله ذلك ، فهو من أهل الفترة ، يختبر إيمانه في الآخرة.  فهو ليس فيه أي ظلم! ، وهو المطلوب ، ربنا هيسأله يوم القيامة : أنت عرفت طريقي ولم تبحث عنه ، فيقول : آه يارب! ثالثًا : هو في زمننا دا اللي مش بيفكر في دينه دا؟ ، دا إحنا بنحاول نقول للناس : فكروا صح ياريت لما تيجوا تفكروا وما تقروش أي حاجة قبل ما تفهموا أنت بتتكلموا في ايه؟ ، فمن ناحية الواقع حتى دا مش وارد  ومن ناحية الواقع ، الداخلون في دين الإسلام كثيرون يوميًا ، فهو مش حجة ، ناس كتير بتبحث وتوصل أهه ، ودول كفاية في أن الحجة وصلت لمثلهم بس هما اللي كسلوا وطنشوا الموضوع. رابعًا : خلي صاحبك يحمد ربنا ، واحمد ربنا إنت ، واسعوا لتعلم الإسلام ونشره بين العالمين عشان تنقذوا أكبر عدد ممكن من الناس دول من النار.